મેલબર્નઃ ભારતીય દિગ્ગજ ટેનિસ ખેલાડી લિએન્ડર પેસ અને તેની જોડીદાર સ્વિટ્ઝર્લેન્ડની માર્ટિના હિંગિસની જોડી ગઈ કાલે મિક્સ્ડ ડબલ્સના ક્વાર્ટર ફાઇનલ મુકાબલામાં હારીને વર્ષની પહેલા ગ્રાન્ડસ્લેમ ટૂર્નામેન્ટ ઓસ્ટ્રેલિયન ઓપનમાંથી બહાર થઈ ગઈ છે. ઇન્ડો-સ્વિસ જોડી કોઈ જ સંઘર્ષ કર્યા વિના માત્ર ૫૫ મિનિટમાં સેમ્યુઅલ અને સ્ટોસુરની જોડી સામે ૩-૬, ૨-૬થી મેચ હારી ગઈ હતી. ઓસ્ટ્રેલિયન જોડીએ શરૂઆતથી જ મેચ પર પોતાની પકડ જમાવી દઈને ૧૨ એસ ફટકારી હતી, જ્યારે ઇન્ડો-સ્વિસ જોડીએ નવ એસ ફટકાર્યા હતા. ઓસ્ટ્રેલિયન જોડીએ મેચમાં કુલ ૨૯ વિનર્સ લગાવ્યા હતા અને કુલ ૯૩ પોઇન્ટમાંથી ૫૬ પોતાના નામે કર્યા હતા. આ જોડીએ સાત બ્રેક પોઇન્ટમાંથી ચાર પોતાના નામે કર્યા. પેસ-હિંગિસની જોડી ઓસ્ટ્રેલિન જોડી સામે મેચમાં ક્યારેય ટકી શકી નહોતી.